Periegeseos Gothanae Pars Prima
Channel: Perductor Peregrinorum
Date: 2021-03-11

Periegeseos Gothanae Pars Prima – in qua origo urbis et curia describuntur

Salvete omnes! Mihi nomen Daniel est et placet vobis meam urbem paternam ostendere. Gothae natus et perductor huius urbis sum. Nunc per antiquam et inclutam urbem Gothanam perambulabimus. Sed illa ambulatio sub iugo Coronae díspar ac cupivimus erit. Non personaliter conveniemus, sed per illud acroama vel  illam pelliculam vobis de urbe Gothana de eius historia de monumentis de locis amoenis de incolis narrabo.

Quando oppidum Gothanum fundatum sit, non novimus, sed in diplomate regis Caroli Magni quod anno Domini septengentesimo septuagesimo quinto actum et datum est villa Gothaha primum dicta et fratribus monasterii Hersfeldensis dono data est.Saeculo duodecimo villa Gotha lege Isenacensi oppidum facta est. Ex illo tempore oppidum Gothanum vel serius urbs Gothana appellata est.

Media in urbe forum maximum quod Germanice Hauptmarkt dicitur situm est. Medio in foro Curia Antiqua vel Curia Rubra similis Curiae Rubrae Berolinensi est. Illud aedificium per duos annos constructum et anno Domini millesimo quingentesimo septuagesimo septimo confectum est. In initio emporium non curia erat postea duci novo qui Ernestus Pius dicitur domicilio.

Postquam curia vetus incendio destructa anno Domini millesimo sescentesimo sexagesimo quinto emporium in curiam versum est. In saeculo undevicesimo curia renovata ac colore rubro picta est. Usque ad annum millesimum octogentesimum septuagesimum quintum summa in turri vigil vixit et urbem Gothanam a periculo incendiorum protegebat.

Valete!